paragraph_text: Kao nogometaš većinu svoje karijere proveo je u Mainzu 05 koji je tada bio drugoligaš. Prvotno je igrao kao napadač, no kasnije je igrao kao branič. Godine 2001. kada se umirovio kao igrač, Klopp je postao trener Mainza 05. Tri godine kasnije s Mainzom je izborio promociju u prvu ligu. Nakon što je klub u sezoni 2006./07. ispao u drugu ligu te iduće sezone nije uspio ostvariti promociju u prvu ligu, Klopp je 2008. podnio ostavku. Klopp je tako bio trener Mainza 05 duže od bilokojeg drugog trenera u povijesti kluba.